News Update: ‘โดนัลด์ ทรัมป์’ มาแน่ ประกาศลงชิงเก้าอี้ปธน. ในศึกเลือกตั้งผู้นำสหรัฐฯ ปี 2024 เมินความพ่ายแพ้ล่าสุดของรีพับลิกัน - FINNOMENA
‘โดนัลด์ ทรัมป์’ อดีตปธน.สหรัฐฯ แถลงอย่างเป็นทางการว่า จะลงสมัครรับเลือกตั้งชิงตำแหน่ง ปธน.สหรัฐสมัยที่ 2 ในปี 2024 เมินความพ่ายแพ้ของพรรครีพับลิกันในศึกเลือกตั้งกลางเทอมหลายสนามเมื่อสัปดาห์ก่อน
16 พ.ย. 2565

‘โดนัลด์ ทรัมป์’ อดีตปธน.สหรัฐฯ แถลงอย่างเป็นทางการว่า จะลงสมัครรับเลือกตั้งชิงตำแหน่ง ปธน.สหรัฐสมัยที่ 2 ในปี 2024 เมินความพ่ายแพ้ของพรรครีพับลิกันในศึกเลือกตั้งกลางเทอมหลายสนามเมื่อสัปดาห์ก่อน
โดยก่อนที่ทรัมป์จะแถลงเรื่องดังกล่าว เขาได้ยื่นเอกสารต่อคณะกรรมการจัดการเลือกตั้งของรัฐบาลสหรัฐในคืนวันอังคารที่ 15 พ.ย.ตามเวลาท้องถิ่น เพื่อแสดงความจำนงในการลงสมัครรับเลือกตั้งสมัยที่ 2 พร้อมประกาศจัดตั้งคณะกรรมการเพื่อการรณรงค์หาเสียงเลือกตั้งในครั้งนี้
นั่นหมายถึงว่า ทรัมป์กลายเป็นบุคคลแรกที่ประกาศลงชิงตำแหน่งประธานาธิบดีสหรัฐอย่างเป็นทางการ
แม้รีพับลิกันจะพ่ายแพ้ในการเลือกตั้งกลางเทอมที่ผ่านมา แต่ทรัมป์ได้แสดงความพึงพอใจต่อผลการเลือกตั้ง โดยบอกว่า มีผู้สมัครหลายรายที่ทำผลงานได้ดี เช่น ผู้สมัครชิงเก้าอี้วุฒิสภาในรัฐไอโอวา ฟลอริดา และมิสซูรี
ที่ผ่านมา โดนัลด์ ทรัมป์ หวังใช้กระแส ‘คลื่นสีแดง’ เพราะคาดว่ารีพับลิกันจะครองเสียงข้างมากในการเลือกตั้งกลางเทอม มาเป็นแรงหนุนให้เขาลงชิงชัยสู่ทำเนียบขาวอีกสมัยได้ แต่เขากลับถูกโจมตีว่าเป็นสาเหตุให้ผู้สมัครของพรรคพ่ายแพ้ จนพลาดโอกาสครองเสียงข้างมากในวุฒิสภา
ขณะที่บรรดาผู้ใกล้ชิดและพันธมิตรต่างเตือนให้ทรัมป์อจนกว่าการเลือกตั้งกลางเทอมจะนับคะแนนเสร็จสิ้น และจนกระทั่งการเลือกตั้งวุฒิสมาชิกรัฐจอร์เจีย ที่จะมีขึ้นในวันที่ 6 ธ.ค. จบลง ก่อนประกาศชิงชัยเลือกตั้งผู้นำสมัยหน้า
แต่อดีตปธน.ทรัมป์ กระตือรือร้นที่จะกลับสู่วงการการเมือง และยังต้องฟาดฟันกับผู้ท้าชิงภายในพรรค ซึ่งรวมถึงผู้ว่าการรัฐฟลอริดา ‘รอน เดอซานติส’ ที่ชนะการเลือกตั้งเมื่อสัปดาห์ก่อน และกรุยทางสู่ทำเนียบขาวต่อแทบจะทันที
อดีตปธน.ทรัมป์ เปิดฉากโจมตีเดอซานติสอย่างเปิดเผย ขณะที่เดอซานติส โต้กลับว่าเสียงวิจารณ์ของทรัมป์นั้นเปรียบเหมือน ‘เสียงรบกวน’
ตามประวัติศาสตร์การเมืองอเมริกัน มีปธน.เพียงคนเดียว ที่ได้เป็นผู้นำสหรัฐฯ 2 งสมัยแบบไม่ได้ดำรงตำแหน่งในวาระติดต่อกัน นั่นคือ อดีตปธน. ‘โกรเวอร์ คลีฟแลนด์’ ที่ได้เป็นผู้นำสหรัฐฯ ในปี 1884 และ 1892
อ้างอิง: 
https://www.infoquest.co.th/2022/251098 
https://www.voathai.com/a/6835696.html
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
donald trump
News Update
รีพับลิกัน
สหรัฐฯ
เลือกตั้งสหรัฐ
โดนัลด์ ทรัมป์
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA